เราควรลาพักร้อนนานแค่ไหน? ผลศึกษานี้มีคำตอบ
ช่วงกลางปีเป็นช่วงที่คนเดินทางกันไม่น้อย เนื่องจากมีกิจกรรมฤดูร้อนมากมายเกิดขึ้น โดยเฉพาะในแถบตะวันตก แต่การหนีงานไปทำตามใจฉัน อาจทำให้หลายคนรู้สึก ผิด ขึ้นมาอย่างไม่รู้ทำไม อาจเป็นเพราะจำนวนวันหายตัวที่ดูเหมือนจะเยอะ แต่เอาเข้าจริงๆ กลับไม่พออิ่มอกอิ่มใจ ทั้งยังเกรงใจเจ้านาย เพื่อนร่วมงาน และองค์กร ในการเป็นลูกจ้างที่ดี แต่ลา นาน แค่ไหนถึงจะพอดีล่ะ? และอย่ากังวลไป เพราะแท้จริงแล้วเราสามารถลางานได้แบบไม่ต้องร้อนตัว และนี่คือเคล็ดลับลางานได้แบบสบายตัวที่เรานำมาฝากท่องไว้ #งานก็ต้องทำ #ชีวิตก็ต้องใช้ #แต่เราทำได้เว็บไซต์ Insider เผยว่า เพื่อนคนทำงานฝั่งอเมริกาของเราใช้วันหยุดกันน้อยพอๆ กับในเอเชีย ถึงขนาดรวมวันลาเหลือนับได้หลายล้านวันด้วยกัน พวกเขายังลองสำรวจชาวอเมริกันจำนวน 1100 คน เพื่อหาคำตอบว่า คนกลุ่มนี้รู้สึกอย่างไรเมื่อลาพักร้อนไปเที่ยวผลที่ได้คือ คนครึ่งหนึ่งรู้สึกว่าพวกเขาใช้เวลาพักร้อนได้อย่างพอดีในปี 2018 โดยเฉลี่ยวันอยู่ที่ 13 วัน หรือราวๆ เกือบ 2 อาทิตย์ในขณะเดียวกันก็มีคนไม่น้อยที่รู้สึกว่าควรจะใช้วันลามากกว่านี้ โดยคนกลุ่มนี้ใช้วันลาโดยเฉลี่ย 10 วัน ในการพักร้อน ขณะที่คนกลุ่มที่ใช้เวลาราวๆ 14 วันต่อปี เผยว่าพวกเขารู้สึก ผิด เนื่องจากใช้เวลาพักร้อนนานเกินไปอย่างไรก็ตามเมื่อเทียบกับชาวยุโรปที่สามารถลาได้อย่างต่ำ 4 สัปดาห์ต่อปี แบบรับค่าจ้างโดยปกติตามกฎของสหภาพยุโรป ชาวอเมริกันกลับรู้สึกพึงพอใจและพึงพอใจมากกับจำนวนวันหยุดที่ได้นักวิจัยด้านจิตวิทยาแห่งมหาวิทยาลัยเมืองตัมเปเรในประเทศฟินแลนด์ (ชาติที่ขึ้นชื่อว่าประชากรมีความสุขที่สุดในโลก) ได้ศึกษาผลกระทบของการทำงานและการพักร้อนมาหลายปี และผลศึกษาในปี 2013 ที่ตีพิมพ์ในวารสาร Journal of Happiness Studies พบว่า ประโยชน์ของการพักร้อนเริ่มต้นขึ้นทันทีที่คุณเริ่มพักร้อนนั่นเองขณะที่ลาพักร้อน สุขภาพและความเป็นอยู่ที่ดีจะเพิ่มขึ้นอย่างเห็นได้ชัด แม้กระทั่งในสองวันแรกที่เริ่มลางาน เจสสิกา เดอ บลูม นักวิจัยผู้นำทีมศึกษากล่าวกับ Wall Street Journalขณะที่ผลด้านบวกที่ได้นั้นจะเข้าที่แสดงให้เห็นชัดที่สุดเมื่อเข้าวันที่ 8 ที่ลาหยุด และหลังจากนั้นจะลดลงโพลสำรวจยังพบอีกว่า 13 วัน เป็นระยะเวลาที่พอดีที่สุด เพราะหลังจากนั้นไป มีความเป็นไปได้สูงที่คนลาพักร้อนจะเริ่มรู้สึกว่าน่าจะลาน้อยกว่านี้ทั้งนี้ คำตอบที่ได้อาจเกี่ยวข้องกับมุมมองที่คนคนนั้นมีต่องานที่ทำด้วย อาร์ต มาร์กแมน ศาสตราจารย์ด้านจิตวิทยาแห่งมหาวิทยาลัยเท็กซัส เผยว่า บางคนมองว่างานที่ทำถาโถมเข้ามาไม่หยุด จนพวกเขารู้สึกว่าลาพักร้อนไม่ได้ เพราะอาจทำให้ทำงานช้าลงอีกว่าง่ายๆ คือ ผู้คนมองว่า พวกเขาลาหยุดอย่าง พอดี ตราบใดที่สามารถกลับไปทำงานได้แบบไม่กระทบกับงานมากนัก ซึ่งในกรณีนี้สามารถแก้ได้โดยลาหยุดแบบสั้นๆ แต่บ่อยครั้งขึ้น เพราะยิ่งเราได้หยุดพัก เราก็ยิ่งได้พักกายและใจให้คลายจากความเครียดและความเหนื่อยล้าจากการทำงานได้มากขึ้น และนั่นเป็นสิ่งที่เราทุกคนจำต้องทำลาอย่างไรให้ไม่เครียดบริกิด ชูล์ต ผู้เขียนหนังสือ Overwhelmed: Work Love and Play When No One has the Time และผู้อำนวยการมูลนิธิ Better Life Lab at the New America Foundation บอกเคล็ดลับของการลางานเอาไว้ว่าลองจดใส่ปฏิทินก่อนล่วงหน้า เพื่อคำนวณเวลาวางแผนการเดินทาง และเมื่อคุณจดวันเดินทางแน่ๆ ลงไปแล้ว แม้ว่าจะอีก 6 หรือ 8 เดือนต่อจากนี้ คุณก็จัดการตัวเองได้ง่ายขึ้นอีกเยอะรู้อย่างนี้แล้วก็เริ่มจัดการงานในอนาคตที่ทำได้ จดใส่ตารางถึงวันเดินทาง จากนั้นก็เรียงลำดับความสำคัญของงาน แล้วเริ่มลงมือปั่นมันเสีย อย่าลืมตกลงกับเจ้านายและเพื่อนร่วมงานรอบตัวว่า คุณจะขอหายตัวไปสักพัก เพื่อที่ว่าคนในออฟฟิศจะได้ไม่ตกใจว่าคุณอันตรธานหายไปไหนผู้เชี่ยวชาญยังบอกอีกด้วยว่า การวางแผนล่วงหน้าจะบังคับให้คุณจัดการตัวเอง ทั้งงาน เงิน และการเดินทางได้อย่างน่าทึ่ง และยังช่วยให้คุณจัดสมดุลในชีวิตการทำงานและพักผ่อนได้อย่างดีเลิศ และกลับมาด้วยความสดใส แรงบันดาลใจเต็มเปี่ยม พร้อมทำงานอย่างมีประสิทธิภาพอีกด้วยรู้อย่างนี้แล้ว เดินไปขอใบลาจากฝ่ายบุคคลกันบ้างดีไหมล่ะ…อ่านเรื่องคุณทำงานมากกว่า 39 ชั่วโมงต่อสัปดาห์ อยู่หรือเปล่า? หรืองานของคุณกำลังฆ่าคุณช้าๆ ได้ที่นี่ภาพ: พิสูจน์อักษร: อ้างอิง:
คนทำงานฝั่งอเมริกาใช้วันหยุดกันน้อย ถึงขนาดรวมวันลาเหลือนับได้หลายล้านวันด้วยกันผลศึกษาในปี 2013 ที่ตีพิมพ์ในวารสาร Journal of Happiness Studies พบว่า ประโยชน์ของการพักร้อนเริ่มต้นขึ้นทันทีที่เริ่มพักร้อน และขณะที่ลาพักร้อน สุขภาพและความเป็นอยู่ที่ดีจะเพิ่มขึ้นอย่างเห็นได้ชัด แม้กระทั่งในสองวันแรกที่เริ่มลางานขณะที่ผลด้านบวกที่ได้นั้นจะเข้าที่แสดงให้เห็นชัดที่สุดเมื่อเข้าวันที่ 8 ที่ลาหยุด และหลังจากนั้นจะลดลง และลา 13 วัน เป็นระยะเวลาที่พอดีที่สุด เพราะหลังจากนั้นไป มีความเป็นไปได้สูงที่คนลาพักร้อนจะเริ่มรู้สึกว่าน่าจะลาน้อยกว่านี้